ශ්‍රී ලංගමට අයත් බස් රථ, පෞද්ගලික බස් රථ හා පාසල් ළමයින් ප්‍රවාහනය සඳහා යොදා ගනු ලබන වාහන පහසුවෙන් හඳුනා ගැනීමට විශේෂ වර්ණ යොදා ගැනීමට රජය තීරණය කර තිබේ.පෞද්ගලික මගී ප්‍රවාහන බස් රථ "ලා නිල්" වර්ණ කේත අංක 2707- පැහැයද, ගමනා ගමන මණ්ඩලයට අයත් පොදු මගී ප්‍රවාහන බස් රථ "රතු" අංක 185- පැහැයෙන්ද, පාසල් වෑන් හා බස් රථ "කහ" අංක 1375- යෙන්ද වර්ණ ගැන්වීම අනිවාර්ය කර තිබේ.ප්‍රවාහන ඇමැති කුමාර වෙල්ගම මහතා ඉදිරිපත් කළ සංදේශයකට ඇමැති මණ්ඩලයේ අනුමැතිය හිමිව ඇත.වර්තමානය වන විට ශ්‍රී ලංකාවේ මෝටර් වාහන මිලියන 4.5 ක් පමණ ලියාපදිංචි වී ඇති අතර මේවායින් සැළකිය යුතු ප්‍රමාණයක් විවිධාකාර වු මගී සේවා කටයුතු සඳහා යොදා තිබේ.මගී ප්‍රවාහනය සඳහා රාජ්‍ය සහ පෞද්ගලික යන අංශ දෙකෙන්ම බස් රථ 20,000 ක් පමණ ප්‍රමාණයක් යොදවා තිබෙන අතර කුලී රථ සේවා සඳහා ත්‍රී රෝද රථ, මෝටර් රථ, සහ කැබ් රථ 700,000 පමණ ප්‍රමාණයක් යොදා ගැනේ.තවද පාසල් ළමයින් ප්‍රවාහනය සඳහාද මෝටර් වෑන් 2000 ක් පමණ ප්‍රමාණයක් භාවිත කෙරේ..